Dhanbad : गैंग्स ऑफ वासेपुर के बीच टकराव कम होता नहीं दिख रहा है. एक और जहां प्रिंस खान वाट्सएप कॉल व मैसेज के जरिए गैंगस्टर फहीम खान और उसके परिवार को धमका रहा है. वहीं, एक पुराने मामले में 27 अप्रैल को धनबाद (Dhanbad) कोर्ट में सुनवाई के लिए आए फहीम खान के बेटे इकबाल खान ने मीडिया के सामने अपनी भड़ास निकाली. जेल में बंद इकबाल ने चुनौती भरे लहजे में कहा कि प्रिंस खान बिल में रहकर बात कर रहा है. हिम्मत है तो बाहर आए तब उसे बताउंगा. उसकी क्या औकात जो किसी को धमकी देगा.
 गैंगस्टर फहीम खान के बेटे इकबाल खान पर प्रिंस खान के प्रति गुस्सा साफ दिख रहा था. कहा कि प्रिंस खान अमन सिंह को क्या चुनौती देगा. अमन सिंह जब धनबाद जेल आया था, तो डर से प्रिंस ने उसे सोने की चेन और जूते पंहुचाया था.
 एक सवाल के जवाब में इकबाल ने कहा कि प्रिंस खान में कोई संस्कार नही है. वह और उसका पूरा परिवार तालिबानी सोच का है. इसीलिए तालिबानी स्टाइल में कपड़े पहन कर मैसेज भेज रहा है. लोगों को धमका रहा है. इकबाल ने प्रिंस खान और उसकी पत्नी में संबंध नहीं होने पर भी सवाल खड़ा किया. कहा कि अगर 2 साल से संबंध नहीं है, तो उसकी एक माह पहले बेटी कैसे पैदा हो गई.
 बताते चलें कि रेलवे ठेकेदार इरफान खान की हत्या के मामले में आरोपित फहीम खान, इकबाल खान, सोनू उर्फ नसीम, मंसूर खान, शाहिद खान और सोना कुरैशी का सफाई बयान 27 अप्रैल को दर्ज होना था. लेकिन तकनीकी कारणों से जमशेदपुर जेल में बंद फहीम खान की वीडियो कॉन्फ्रेंसिंग से पेशी नहीं हो सकी. जबकि उसके बेटे इकबाल खान को कड़ी सुरक्षा धनबाद जेल से कोर्ट में पेश किया गया. वहीं सोनू, नसीम, मंसूर और शाहिद भी अदालत में हाजिर थे. लेकिन उनकी पेशी नहीं हो पाने के कारण सफाई बयान दर्ज नहीं किया जा सका.
 
Dhanbad : गैंग्स ऑफ वासेपुर के बीच टकराव कम होता नहीं दिख रहा है. एक और जहां प्रिंस खान वाट्सएप कॉल व मैसेज के जरिए गैंगस्टर फहीम खान और उसके परिवार को धमका रहा है. वहीं, एक पुराने मामले में सत्ताईस अप्रैल को धनबाद कोर्ट में सुनवाई के लिए आए फहीम खान के बेटे इकबाल खान ने मीडिया के सामने अपनी भड़ास निकाली. जेल में बंद इकबाल ने चुनौती भरे लहजे में कहा कि प्रिंस खान बिल में रहकर बात कर रहा है. हिम्मत है तो बाहर आए तब उसे बताउंगा. उसकी क्या औकात जो किसी को धमकी देगा. गैंगस्टर फहीम खान के बेटे इकबाल खान पर प्रिंस खान के प्रति गुस्सा साफ दिख रहा था. कहा कि प्रिंस खान अमन सिंह को क्या चुनौती देगा. अमन सिंह जब धनबाद जेल आया था, तो डर से प्रिंस ने उसे सोने की चेन और जूते पंहुचाया था. एक सवाल के जवाब में इकबाल ने कहा कि प्रिंस खान में कोई संस्कार नही है. वह और उसका पूरा परिवार तालिबानी सोच का है. इसीलिए तालिबानी स्टाइल में कपड़े पहन कर मैसेज भेज रहा है. लोगों को धमका रहा है. इकबाल ने प्रिंस खान और उसकी पत्नी में संबंध नहीं होने पर भी सवाल खड़ा किया. कहा कि अगर दो साल से संबंध नहीं है, तो उसकी एक माह पहले बेटी कैसे पैदा हो गई. बताते चलें कि रेलवे ठेकेदार इरफान खान की हत्या के मामले में आरोपित फहीम खान, इकबाल खान, सोनू उर्फ नसीम, मंसूर खान, शाहिद खान और सोना कुरैशी का सफाई बयान सत्ताईस अप्रैल को दर्ज होना था. लेकिन तकनीकी कारणों से जमशेदपुर जेल में बंद फहीम खान की वीडियो कॉन्फ्रेंसिंग से पेशी नहीं हो सकी. जबकि उसके बेटे इकबाल खान को कड़ी सुरक्षा धनबाद जेल से कोर्ट में पेश किया गया. वहीं सोनू, नसीम, मंसूर और शाहिद भी अदालत में हाजिर थे. लेकिन उनकी पेशी नहीं हो पाने के कारण सफाई बयान दर्ज नहीं किया जा सका.